Publication: Magyar Közlöny
Issue: MK-2001-2 (Year: 2001, Number: 2)
Era: 1990-2004
Section: 5/1990. (IV. 12.) KöHÉM rendelet (a továbbiakban: R.)
Paragraph Index: 33

3. § Az R. 11. §-ának (1) bekezdése helyébe a következő rendelkezés lép: „(1) Ha a forgalomba helyezés előtti vizsgálat eredménye szerint a jármű a közúti forgalomban való részvételre műszakilag alkalmasnak minősül, illetve a 10. § (4) bekezdésben meghatározott esetben ki kell adni az 1. számú mellékletben meghatározott „Műszaki adatlapot”, amely tartalmazza a jármű forgalomba helyezéséhez szükséges műszaki adatokat, a jármű közlekedésbiztonsági megfelelőségének igazolását, valamint az első időszakos vizsgálat határidejeként a (3) bekezdésben meghatározott időtartamot. A Műszaki adatlap az új jármű értékesítését követő 15 napig, de legfeljebb a forgalomba helyezés előtti vizsgálatot követő 90 napig használható fel a jármű forgalomba helyezéséhez.”

Source: https://magyarkozlony.hu/hivatalos-lapok/c063c6a96853172b0f05c06582dd151c0f0d27f5/dokumentumok/bb7a71bf3a84d4a2c6573e45db012de89aad8329/letoltes